《忆梅 其四》
清代·戴梓

濡毫无计拟寒芳，西子湖平镜影长。倩质每同孤鹤瘦，清标宁逐野蜂狂。

焦桐曲里三更月，粉署风前一段香。飘泊故人无问处，独携枯竹过荒塘。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。